tomron87/hebrew-wikipedia-sentences-corpus huggingface dataset:
היא עיצבה את בגדיה של שרה כך שייראו רכים ופגיעים יותר משל שאר הבנות, ואילו בגדיה של ננסי היו כמו שריון, ששיקף את אישיותה הקשוחה אך גם את שבריריותה הפנימית.
השחקנית הלן שייבר ציינה כי הפאה המבולגנת של דמותה הייתה חלק מהותי מיצירת הדמות.
אחת הסצנות האהובות על התסריטאי פיטר פילארדי היא "קריאת הפינות" על החוף.
סצנה זו, שהייתה שיא האיחוד של כוחותיהן, שילבה את ארבעת היסודות במקום אחד.
פלמינג סיפר שבתחילת הצילומים של הסצנה התרחשה תקרית מוזרה: למרות שהם התרחקו מהחוף כדי למנוע נזק מהגאות, גל גדול הגיע ושטף את כל הסט, אפילו כבה את האש שהדליקו.
תקריות מוזרות נוספות התרחשו לעיתים קרובות על הסט, והצוות התבדח שהן נגרמות על ידי כוחות על-טבעיים.
סצנות אחרות כללו שימוש נרחב באפקטים מיוחדים.
חברת Sony Imageworks, שהייתה מהמובילות בתחום, פיתחה תוכנה מיוחדת כדי ליצור את אפקט הפרפרים בסרט.
הנחשים בסרט היו אמיתיים, מלבד הסצנה שבה שערה של ננסי הופך לנחשים דיגיטליים.
רובין טאני, שפחדה מציפורים, הייתה אמיצה במיוחד עם הנחשים.
רייצ'ל טרו סיפרה על צילומי סצנת "קל כנוצה, נוקשה כקרש", שבה השתמשו במסך ירוק ומנוף הרמה הידראולי כדי לגרום לדמותה לרחף.
היא זכרה שהיה עליה לשכב על מתקן מתכת שגרם לירכיה להיראות גדולות יותר, אך בסופו של דבר הייתה מרוצה מהתוצאה.
בנוסף, חלק מהסצנות שצולמו בסופו של דבר נחתכו בעריכה.
טרו סיפרה כי סצנה בה רושל נפגשת עם הוריה לא נכנסה לסרט, והיא התאכזבה מכך, אך לבסוף קיבלה זאת בהומור: "אמרתי לעצמי, 'תקשיבי, את שחורה ואת בסרט.
הכל אודות חוה הוא סרט קולנוע אמריקני משנת 1950, שנכתב ובוים על ידי ג'וזף ל.
מנקייביץ' ומבוסס על הסיפור הקצר "חוכמת איב" מאת מרי מור.
בסרט מככבת בטי דייוויס כמרגו צ'נינג, כוכבת ברודוויי מזדקנת.
אן בקסטר משחקת בתפקיד איב הרינגטון, מעריצה צעירה המסייעת ברצון ומכניסה את עצמה לחייה של צ'נינג, בסופו של דבר מאיימת על הקריירה של מרגו ועל יחסיה עם האנשים הקרובים לה.
שחקנים נוספים בסרט הם ג'ורג' סנדרס, סלסט הולם, יו מארלוו, גארי מריל ותלמה ריטר.
בנוסף מופיעה בו השחקנית מרילין מונרו, באחד מתפקידיה המוקדמים.
"הכל אודות חוה" זכה לתשבחות מבקרי הקולנוע בעת יציאתו לאקרנים, והיה מועמד ל-14 פרסי אוסקר (שיא המועמדויות לסרט).
הוא זכה בשישה, כולל הפרס לסרט הטוב ביותר.
מרגו צ'נינג (בטי דייוויס) היא אחת הכוכבות הגדולות בברודוויי, אך למרות ההצלחה האדירה שלה, היא מתחילה להראות סימני זיקנה.
לאחר הופעה בלילה אחד, מגיעה לחדר ההלבשה שלה אישה צעירה בשם איב הרינגטון (אן בקסטר).
איב טוענת כי היא המעריצה הגדולה ביותר שלה, ושחקנית שאפתנית ממילווקי.
היא מספרת לקבוצה של אנשים בחדר ההלבשה של מרגו כי עקבה אחרי מרגו מניו יורק לאחר שראתה אותה מופיעה בסן פרנסיסקו.
בהדרגה הסרט חושף כי איב היא ערמומית ותחבולנית.
היא מתכננת לקחת ממרגו כל מה שיש לה: את אהובה (גארי מריל), חבריה (סלסט הולם ויו מרלוו) ואת קריירת הבמה שלה ופרסומה.
איב מתחילה לתכנן איך להחליף את מרגו, היא זוממת איך להיות השחקנית המחליפה ומנצלת את ההזדמנות כאשר מרגו אינה יכולה להופיע, כך היא תוכל להיכנס לנעליה ולהופיע מול קהל גדול.
כאשר הניסיונות הללו נכשלים והיא לא יכולה לקדם את הקריירה שלה, היא סוחטת אנשים בדרכה על מנת לקבל את התפקיד הבא שהובטח למרגו.
היא אינה מודעת לכך שמרגו עצמה לא רוצה לשחק בתפקידים שכעת נחשבים צעירים מדי בשבילה והחליטה לא לקבל את התפקיד.
איב מתכננת לטפס גבוה יותר כאשר היא משתמשת במבקר התיאטרון אדיסון דה-ויט (ג'ורג' סנדרס).
רגע לפני הופעתה הגדולה היא מתעמתת עם דה-ויט ומספרת לו על תוכניתה הבאה - להתחתן עם המחזאי לויד ריצ'רדס (יו מארלוו) לאחר שיתגרש מאשתו קארן (סלסט הולם).
לדה-ויט יש תוכניות משלו, הוא מתעמת עם איב ומגלה את סיפורה המזויף, איך היא הגיעה לניו יורק מסן פרנסיסקו.
למעשה איב הוכרחה לעזוב עבודה במילווקי כאשר אשתו של הבוס גילתה כי יש קשר לא נאות בין השניים.
דה-ויט, על אף שהשמיץ את איב, גם נמשך אליה וממשיך לנסות לקדם את הקריירה שלה.
איב, כעת שחקנית ברודוויי, קיבלה פרס על תפקידה בהצגה המדוברת.
לאחר מכן, היא פוגשת אישה צעירה, מבולבלת לכאורה, שהתגנבה לדירתה וטוענת כי היא מעריצה אותה - והסיפור חוזר לנקודת ההתחלה.
בטי דייוויס - מרגו צ'נינג
אן בקסטר - איב הרינגטון
ג'ורג' סנדרס - אדיסון דה-ויט
סלסט הולם - קארן ריצ'רדס
גארי מריל - ביל סימפסון
יו מארלוו - לויד ריצ'רדס
גרגורי ראטוף - מקס פביאן
מרילין מונרו - מיס קאסוול
הכל זה מלמעלה הוא אלבומו השני של הזמר דודו אהרון, יצא לאור ביולי 2009. דודו כתב והלחין את רוב שירי האלבום.
הכולל את הלהיטים: "לא דומה", "נוצה ברוח" ו"הכל זה מלמעלה".
האלבום הגיע למעמד אלבום זהב על מכירות של למעלה מ-20,000 עותקים.
הכל זה מלמעלה - אקוסטי
הכל חינוך הייתה תנועה ציבורית, בלתי מפלגתית, המבקשת להוביל לקידום, שיפור והתחדשות מערכת החינוך בישראל, על ידי הצבת החינוך בראש סדר היום הלאומי וקידום וגיבוש מדיניות חינוך ותוכנית לאומית רחבה המעוגנת בהסכמה ציבורית, מגובה בחקיקה ובתקציב רב שנתי.
התנועה הוקמה בשנת 2008 על ידי דב לאוטמן, ששימש עד למותו כיושב ראש התנועה.
ב-2013 מונתה למנהלת ורד ליבנה, בוגרת בית הספר למנהיגות חינוכית של מכון מנדל.
בעבר שמשה ליבנה כיועצת בכירה לנציב שירות המדינה, והייתה המנכ"לית המייסדת של אג'נדה - מרכז ישראלי לאסטרטגיה תקשורתית.
מאז שנת 2014 התנועה אינה פעילה והעמותה מצויה בהליכי פירוק מרצון.
חיזוק החינוך הציבורי: התנועה רואה בביסוסה של מערכת החינוך הציבורי יעד ראשון במעלה.
חובת המדינה כלפי כלל ילדיה מחייבת הקמת מערכת חינוכית מצטיינת, שאינה מבחינה בין ילד לילד.
התנועה תפעל לעצירת תהלכי הפרטה בחינוך המהווים סכנה חמורה ללכידות התרבותית והחברתית בישראל.
הפיכת מקצוע ההוראה למקצוע בעל עדיפות לאומית גבוהה: התנועה תפעל לחיזוק מקצוע ההוראה, לשינוי מהותי ביוקרתו של המקצוע, באיכותם של המורים ובתנאי העסקתם.
ליבת לימודים כלל ישראלית מחייבת בכל בתי הספר: על מערכת החינוך בישראל לגבש תוכנית ליבה המחייבת את כלל בתי הספר.
ליבת תוכנית הלימודים תהווה בסיס לחיזוק ערכיה של החברה בישראל.
תקצוב דיפרנציאלי לכל תלמיד על-פי רקע סוציו-אקונומי: זכותו של כל ילד לחינוך מחייבת תקצוב דיפרנציאלי מותאם לרקע סוציו-אקונומי ולצרכים מיוחדים, המאפשר שוויון הזדמנויות לכלל התלמידים בישראל.
יש להבטיח את האחריות הכוללת של המדינה לתיקצוב החינוך, כך שאיכות החינוך לא תהיה תלויה באזור מגוריו של התלמיד.
קידום מעמדם של המנהלים: התנועה רואה במנהלי בתי הספר מנהיגים חינוכיים מובילים האחראים ליישומו של החזון החינוכי.
לפיכך, יש להרחיב את סמכויותיהם ולהעניק להם כלים מתאימים למלא את משימותיהם.
התנועה תפעל לחקיקת "חוק אחריות המדינה לחינוך".
החוק יעגן בחקיקה את עקרונותיה של מערכת החינוך, כך שערכיה הבסיסיים של המערכת ותקצובה יישמרו.
המדינה היא האחראית הבלעדית לחינוך.
שוויון – תקצוב דיפרנציאלי מלא ברמת מדינה ושלטון מקומי.
סל אישי לכל תלמיד – קביעת סל החינוך לתלמיד שיכלול את כלל שירותי החינוך להם הוא זכאי, לרבות תוכניות לימוד, הוראה, מבנה, ציוד, נגישות למוסד החינוך, ביטוח, בטיחות, השאלת ספרים ושירותי תרבות.
סטנדרטיזציה ושקיפות – המדינה תקבע תנאים למתן רישיון ולמתן תקציב מלא.
לימודי הליבה – רק מוסדות חינוך שילמדו לימודי ליבה מלאים, שתוכנם יוגדר על די משרד החינוך, יקבלו תקצוב מלא מהמדינה.
השאר יקבלו תקציב מופחת משמעותית.
החל משנת 2010, הפעילה התנועה מוקד טלפוני בשיתוף הקליניקה למשפט ולמדיניות חינוך באוניברסיטת חיפה, המיועד לתת מענה וסיוע משפטי להורים ותלמידים הנתקלים באפליה ובחוסר שוויון במערכת החינוך.
במסגרת המוקד, מפרסמת התנועה ספר זכויות מעודכן לתלמיד בארבע שפות.
בשנת 2012 הגיעו למוקד כ-300 פניות המייצגות כ-400 פונים, כאשר חלק ניכר מהפניות נגעו לתלמידים ללא מסגרות שנזנחו על ידי המערכת.
אחוזי ההצלחה בהחזרתם למסגרות היו גבוהים.
בעקבות הפעלת המוקד, חשפה התנועה דרישה בלתי חוקית של עיריית בת ים מהורי התלמידים למימון רכישת טאבלטים.
פנייה נוספת למוקד חשפה מקרה אסור נוסף, שבו המועצה המקומית גדרה מנעה משתי תלמידות אתיופיות להירשם לבית הספר הממלכתי-דתי במועצה.
המוקד היווה כלי משפטי שסייע לפתרון עוולות שעלו מהשטח וסייע בגיבוש ניירות עמדה והצעות לשינויי תקנות בחוזר מנכ"ל.
פעילותה של "הכל חינוך" מתבצעת באמצעותם של שלושה גופים:
מועצה ציבורית רחבה המונה כמאתיים חברים.
פורום הנהלה רחב המורכב משלושים חברים.
ועד מנהל המונה חמישה עשר אנשי חינוך וציבור.
"הכל זהב" הוא שיר של המשורר והפזמונאי חיים חפר שהלחין סשה ארגוב וביצעה להקת הזמר "התרנגולים".
השיר נכתב במיוחד לתוכניתה השנייה של הלהקה לאור הצלחת תוכניתה הראשונה שנתיים קודם לכן.
הרפרטואר המוזיקלי התחלק לנושאים שנקבעו על ידי הבמאית נעמי פולני, ושיר זה השתייך לקטגוריית "שירי צבעים".
השיר מתאר את מראות היום-יום במבט אופטימי, כשהוא שוזר בו דברים שונים שצבעם כצבע הזהב:
הדובר בשיר מתאר את האדם הנפוץ, שאינו שם לב ליופי העולם:
במקום זאת קורא אליו הדובר בשיר להביט סביבו ולשמוח במראה עיניו:
המילה "זהב" חוזרת בשיר תשע-עשרה פעמים, ומתארת בין השאר מושגים בצבע זה מעולם הטבע, כדוגמת השמש וחול הים, מעולם הצומח, כגון תפוח זהב וחיטה, וכן מתארת על דרך ההשאלה מצב של טוב והצלחה.
הביטוי "הכל זהב" חוזר בשיר שבע פעמים, כמסקנה וכפזמון חוזר.
השיר כולל שימוש במשלבי שפה שונים ומנוגדים:
מחד מרמזת השורה לפסוק מספר תהילים: .
מאידך קורא דובר השיר אל האדם וכן משתמש במושגים מעולם השגרה כדוגמת .
עירוב שפתי זה אופייני לשיריו של חפר והופיע פעמים רבות בשיריהם של "התרנגולים", שהרבו לשלב הומור בהופעותיהם.
המילים מהוות מחווה לשיר אחר של התרנגולים - "ככה סתם", בשורה "לא בכוונה לחצנו על הפעמון".
אריק איינשטיין הקליט את השיר עבור האלבום "ארץ ישראל הישנה והטובה חלק ד': משירי סשה ארגוב", שהוקדש לשירי סשה ארגוב.
השיר בוצע גם על ידי הלהקות "סקסטה" ו"הגרובטרון".
כמו כן, השיר בוצע על ידי טוביה צפיר בסדרה "שירים מבית סבא", שעלתה לשידור בשנת 2017 בערוץ הופ!.
השיר בוצע על ידי חבורת "זהו זה" יחד עם שלמה ארצי בפרק סיום העונה של 2024, לזכרה של נעמי פולני, שנפטרה זמן קצר לפני כן.
הכול דיבורים הייתה תוכנית חדשות ואקטואליה של רשת ב', ששודרה לראשונה בשנת 1989 ברצועה יומית בין השעה 10 בבוקר ל-12 בצהריים.
את התוכנית הגישו ברוטציה בכירי השדרנים ועורכי התוכן של קול ישראל ברשות השידור.
התוכנית שילבה חדשות ואקטואליה בנושאים שעומדים על סדר היום הציבורי, כאשר המגישים ניסו לבחון בראיונות עומק סוגיות שונות בתחומי כלכלה, חברה, תרבות, ממשל, ביטחון ועוד.
במהלך שנותיה עוררה התוכנית דיון ציבורי בסוגיות רבות.
היא שימשה פלטפורמה תקשורתית מכובדת ונחשבה לאחד מעוגני השידור הציבורי של קול ישראל ברדיו.
התוכנית האחרונה שודרה ב-10 במאי 2017. עם המעבר של קול ישראל לשידור בתאגיד השידור הישראלי, לא חודש שידור התוכנית.
בין מגישיה נמנו יוסי הדר שהגיש את התוכנית במשך 3 שנים בין 2011-2014, ירון דקל, רזי ברקאי, שלי יחימוביץ', ענת דוידוב, דליה יאירי, אסתי פרז, גבי גזית ואילה חסון.
עדי מאירי ובני טיטלבוים הגישו את התכנית בשנים 2017-2014.
הכישרון לחיות הוא סרט תיעודי של הבמאי אמיר הר-גיל המתעד סיפור אהבה אמיתי בין אביו שרגא הר-גיל (72), יהודי יליד גרמניה שנמלט כילד מהנאצים לישראל, ובני משפחתו נספו באושוויץ, לבין אולה גסנר (55), גרמניה נוצרייה, בת ונכדה למשפחה נאצית, בעלי המפעל שייצר את מכלי הגז לאושוויץ.
אולה גסנר משאירה את בנה הסטודנט בגרמניה ומגיעה לישראל בעקבות האהבה כדי לחיות עם שרגא.
היא לומדת כאן עברית, כותבת ספר על נשים ישראליות להוצאה גרמנית, ולומדת ריקודי עם.
אך מסתבר שהחיים במקום זר וטעון כישראל אינם פשוטים עבורה.
שרגא הר-גיל, שעבד שנים רבות כעיתונאי ב"מעריב" ושימש ככתב של עיתונים גרמניים בישראל, לוקח אותה למסע אל בתי הקפה התל אביביים האהובים עליו, אל מחוזות התבגרותו, ואל המקום בו נפצע קשה כלוחם בשורות ה"הגנה" במלחמת השחרור, והוגדר מאז כנכה מאה אחוז.
הר-גיל הוא אדם שאהב נשים רבות והן אהבו אותו.
חרף נכותו וגילו הוא מצטייר כאדם בעל תאווה עזה לחיים.
במהלך הסרט הוא אומר לבנו שמראיין אותו: "בן-אדם צריך לחיות, לא רק להיות".
הסרט זכה בפרס "חביב הקהל" בפסטיבל סרטים בינלאומי "Real To Reel" שמתקיים במדינת צפון קרוליינה שבארצות הברית.
הסרט היה מועמד לפרס אופיר לסרט התיעודי הטוב ביותר.
הכל אבוד הוא סרט הישרדות אמריקאי בבימויו של ג'יי.
השחקן הראשי והיחידי בסרט הוא רוברט רדפורד.
זהו סרטו השני של צ'נדור לאחר "התמוטטות" משנת 2011. הסרט הוקרן לראשונה בפסטיבל הקולנוע בקאן ב-2013 וזכה לביקורות מהללות.
אי שם באוקיינוס ההודי, הדמות הראשית המגולמת על ידי רוברט רדפורד מקריאה: "אני מצטער.
אני יודע שזה בעל משמעות מועטה כרגע, אבל אני באמת מצטער.
ניסיתי להיות אמיתי, להיות חזק, להיות אדיב, לאהוב ולהיות צודק.
שמונה ימים קודם, מתעורר הגיבור ביאכטה "ורג'יניה ג'ין" המוצפת במים.
הוא עולה לסיפון ומגלה שבספינתו נפער חור כתוצאה מהתנגשות במכולה תועה.
הוא מרחיק את הספינה מהמכולה ומתקן את הנזק על ידי הדבקת חתיכות עץ לחור.
לאחר מלאכת התיקון, הוא מגלה שמערכת הניווט נהרסה.
הוא עולה על התורן כדי לחבר מחדש את מערכת התקשורת.
אך חרף ניסיונתיו הוא לא מצליח להפעיל את המכשיר לאורך זמן.
מאוחר יותר מתחילה סערה והוא מנסה בכל כוחו להשאיר את הספינה במסלולה הנוכחי.
במהלך ניסיונותיו הוא מועף מהסיפון אל האוקיינוס, ורק לאחר מאבק ממושך הוא מצליח לעלות חזרה לספינה.
לאחר שהסערה שוככת, הוא מגלה את הנזק המרובה שנגרם לגוף הספינה.
הגיבור מחליט לנטוש אותה לטובת סירת הצלה מתנפחת.
הוא אוסף מהספינה ההרוסה ציוד חירום, ומיד לאחר עזיבתו היא שוקעת.
הגיבור מנסה ללמוד איך לתפעל את מכשיר הניווט סקסטנט, הוא מעריך שסיכויו להימצא יגדלו כאשר הוא יגיע לנתיב הספינות המסומן במפה.
במהלך מסעו הספקתו מתמעטת, והוא מגלה שהמים שהוא לקח מהספינה אינם ראויים לשתייה.
הוא מאלתר ומצליח לאדות חלק מהמים תוך שימוש ביריעת פלסטיק.
כשהוא מגיע לנתיב, שתי ספינות סוחר חולפות על פניו למרות ניסיונותיו לאותת להם באמצעות נורים.
הוא נסחף מחוץ לנתיב כשההספקה שלו הולכת ואוזלת.
במהלך היום השמיני לתאונה הוא כותב מכתב (אשר הוא הקריא בתחילת הסרט), ומכניס אותו לצנצנת שאותה הוא זורק לאוקיינוס.
באותו הלילה הוא מבחין באור קלוש, נראה של ספינה הנמצאת במרחק.
ללא נורים נוספים הוא מדליק אש בתוך סירת ההצלה.
האש יוצאת במהרה משליטה ומתפשטת בסירת ההצלה.
הסירה נהרסת והוא נאלץ לקפוץ למים.
הגיבור שאיבד כל תקווה מניח לעצמו לשקוע למצולות, אולם לאחר רגעים ספורים הוא מבחין שהספינה התקרבה אליו ושוחה לפני המים, שם הוא אוחז ביד המושטת לעברו.
האתר "Rotten Tomatoes" נתן לסרט ציון של 94% בהתבסס על 156 ביקורות.
האתר "Metacritic" נתן לסרט ציון של 87 מתוך 100 על בסיס של 43 ביקורות.
הסרט זכה להשוואות לסרט "חיי פיי" (2012) שגם כלל סט צילום מצומצם והתרחש ברובו בלב ים.
השחקן רוברט רדפורד והמלחין אלכס איברט זכו לביקורות מהללות על חלקם בסרט.
כאשר הסרט הוקרן בפסטיבל קאן רדפורד זכה ל"קימת כבוד".
פרס תאריך הטקס קטגוריה מועמדים ומקבלי הפרס תוצאהפרסי גלובוס הזהב12 בינואר 2014 השחקן הטוב ביותר - סרט דרמה רוברט רדפורד הפסקול מקורי הטוב ביותר אלכס אברטפרסי אינדפנדנט ספיריט1 במרץ 2014 הסרט הטוב ביותר הבמאי הטוב ביותר ג'יי.
צ'נדור השחקן הראשי הטוב ביותר רוברט רדפורד הצילום הטוב ביותר פרנק ג' דמרקופרסי האקדמיה האמריקאית2 במרץ 2014 עריכת הסאונד הטובה ביותר סטיב בודקר וריצ'רד היימנס
הַכֹּל הוֹלֵךְ הייתה תוכנית בידור טלוויזיונית ישראלית המבוססת על תוכנית הומור הסלפסטיק הצרפתית "Vendredi, tout est permis avec Arthur".
התוכנית עלתה ב-2014 בערוץ 2 מטעם הזכיינית "רשת", ושודרה עד 2018.
את הגרסה הישראלית מנחה דביר בנדק ומשתתפים בה צוות של קומיקאים ושחקנים לצד אורח מתחלף.
אורכה המקורי של העונה הראשונה היה 14 תוכניות, אך בשל רייטינג גבוה יחסית לציפיות (כ-18%) הוחלט להאריכה.
העונה הראשונה של התוכנית שודרה גם בערוץ KidZ ב-yes.
התוכנית צולמה במהלך 2014 ועלתה לשידור ב-7 בנובמבר באותה השנה.
התוכנית מורכבת ממספר משחקים המבוצעים על ידי קבוצת קומיקאים בבחירה אקראית.
מנחה התוכנית הוא דביר בנדק, ומשתתף בה הרכב מתחלף של קומיקאים ושחקנים מתוך הקאסט הקבוע לעונה הראשונה: שחר חסון, נעמי לבוב, יוסי מרשק, קרן מור, עוז זהבי, מולי שולמן, אליאנה תדהר וטל פרידמן.
בסוף כל תוכנית מעניק המנחה את תואר מצטיין התוכנית לאחד המשתתפים.
באמצע העונה נעדרו מהצילומים השחקנים עוז זהבי ואליאנה תדהר.
תדהר עקב הופעות בפסטיגל וזהבי עקב חזרות למחזמר "שיער".
במהלך שידורי התוכנית, נעשו מאמצים להביא את תדהר וזהבי לתוכנית, אך מאמצים אלו נכשלו, אמנם זהבי השתתף בפרק 10 ובפרק הסיום, ותדהר הופיעה בפרקים אחדים בקטעים אחדים בתוכנית ואף חזרה להשתתף בפרקים מלאים לאחר מכן.
מאוחר יותר, הודיע זהבי שהוא עוזב את פאנל התוכנית.
לאחר 6 פרקים העונה הופסקה עקב פיצול ערוץ 2 שהתרחש מאוחר יותר.
העונה חזרה בפרקים חדשים החל מ-2 בפברואר 2018, הפעם ברשת 13.
משתתפי הכל הולךמשתתף/תעונהמספר הופעות (לא כולל לקט)12דביר בנדק מנחהכל התוכניותמולי שולמןקבוע 27נעמי לבובקבועה 27יוסי מרשקקבוע 18קרן מורקבועה 16שחר חסוןקבוע 15טל פרידמןקבוע 15אליאנה תדהרקבועה אורחת 10יובל סגלקבוע 8טלי אורןקבועה 7עוז זהביקבוע 7שלומי קוריאטאורח שהתווסף לצוות השחקנים4יובל סגלקבוע8דנה פרידרקבוע7מלי לויקבוע 6עידו מוסריקבוע6אורי לייזרוביץ'קבוע6אילן רוזנפלדקבוע 5מירב שירוםקבועה 5תומר פישמןקבוע 4שגיא ברייטנרקבוע4שיפי אלוניקבועה4אייל אפטרקבוע4
הבמה העקומה (עונות 1-2): במה בשיפוע של 22.5. בבמה כל פעם מציגים סיטואציה.
זהו המשחק המרכזי בתוכנית המופיע בכל תוכנית בתפאורה מתחלפת.
עקוב אחריי (עונות 1-2): נבחרים ארבעה משתתפים העומדים ביהלום, וכל פעם שהשיר מתחלף, משתתף אחר עובר קדימה ומנחה את הריקוד.
בתוכניות מאוחרות יותר השתתפו רקדנים מקצועיים במשחק כדוגמת רקדני לורד אוף דה דאנס.
בגוף ראשון (עונות 1-2): בוחרים שני משתתפים, אשר שוכבים על הרצפה ואמורים להרכיב את כל האותיות של המילה אשר ניתנה להם, בעזרת גופם בלבד.
בלי לומר מילה (עונות 1-2): בוחרים שלושה או ארבעה (כאשר יש אורח) משתתפים, אחד עומד מול שני המשתתפים האחרים, וצריך להעביר להם בעזרת פנטומימה בלבד את התמונה אשר מוצגת בפניו, כאשר אחד מהמשתתפים ניחש נכון מתחלפת התמונה וגם המציג.
צלליות או לא להיות (עונות 1-2): המשתתפים צריכים להציג בפנטומימה סרט שמופיע מולם על המסך, כשהם מאחורי בד המראה אותם כצלליות, ושאר המשתתפים אשר אינם יודעים את השם הסרט, נדרשים לנחש.
(עונות 1-2): שני משתתפים עומדים מציצים מחור בתמונה, על כל תמונה אישיות מפורסמת, בעל חיים או חפץ מוכר.
כל משתתף שואל את היריב שאלות כן ולא על הדמות בניסיון להבין מי הוא.
בסגנון אחר (עונה 1): בוחרים שני משתתפים והם צריכים להציג סצנה כאשר באמצע הם צריכים להפוך את הסצנה לסגנון אחר שהמנחה קובע.
שר מהלב (ענות 1-2): משמיעים שיר למשתתף הנבחר ולקהל בזמן ששאר המשתתפים אטומים מרעש בעזרת אוזניות, והמשתתף צריך להעביר להם את השיר בפנטומימה.
חידון בהפרעה (עונה 1): המשתתפים נשאלים שאלות טריוויה ובו הזמן יש משהו שמפריע להם לענות, כמו ריקוד, מוזיקה חזקה וכו'.
והרי החדשות (עונה 1): נבחרים משתתפים אשר מציגים את מהדורת החדשות עם מילים חסרות כאשר מוצגת להם האות הראשונה של המילה, אשר הם אמורים להשלים אותה בעצמם.
הפוך על הפוך (עונה 1): שני משתתפים הנבחרים, נקשרים בעזרת רתמות ואמורים להעביר שיעור בנושא הניתן להם, כאשר הם עם הראש לרצפה, באוויר.
הכל זה מלמעלה (עונות 1-2): המשתתפים צריכים להציג סיטואציה תוך כדי שהם נשכבים על משטח.
המשתתפים מצולמים על ידי מצלמה התלויה על התקרה, ובגלל זה, הם נראים כאילו הם עומדים.
נאחז באוויר (עונה 1): הנבחר צריך לעשות פנטומימה של התמונה או הפתגם המופיעה על המסך, תוך כדי שהוא תלוי מהתקרה.
עפים על עצמנו (עונה 1): שלושה משתתפים צריכים לדבר על נושא לפי חוקיות מסוימת (כל משפט מתחיל לפי סדר א"ב או מהווה כשאלה), אך כאשר אחד המשתתפים טועה הוא נמשך למעלה בעזרת רתמה.
דבר המפרסם (עונה 1): שני משתתפים צריכים להציג בסוגה של סדרות וסרטים מסר לילדים או למבוגרים.
המתרגם (עונה 1): משתתף אחד מדבר בשפה זרה (לא אמיתית) והשני צריך לתרגם אותו לקהל.
לא תאמין מי פה (עונה 1): שודר בפרק ה-1 בו השתתפו 4 משתתפים שבו חיפשו מפורסמים שהיו בתוך האולפן כקהל (לא באמת מפורסמים חוץ משי גבסו שנעמי מצאה).
בפרק השני של עונה 2 דביר ביקש מנעמי שתחפש את המפורסם שבקהל (סאבלימינל).
סולו (עונה 1): שני משתתפים או שלושה נדרשים לעשות "ליפסינק" לשיר מוכר, לאחר המשחק המשתתפים שלא השתתפו באותו משחק שופטים ובוחרים מי היה יותר טוב.
זה המשחק היחיד שהמנחה, דביר בנדק, משתתף בו בצורה קבועה.
המשחק בעצם "מכור" בכך שדביר תמיד מחליט שהוא ניצח בלי לשמוע את החלטת שאר המשתתפים האחרים.
ראש משולש (עונה 1): בוחרים שלושה משתתפים והם צריכים להציג מישהו אחד שכל אחד אומר כל פעם מילה אחת.
סרנדה (עונה 1): צריך לשיר שירי אהבה למשתתף אחד.
צריך בסרנדה להגיד מילה מסוימת המופיעה על המסך.
המשחק מופיע תמיד בסוף תוכנית.
העולם על פי (עונה 1): ניתנת סיטואציה ובה נדרש אחד המשתתפים לחקות מפורסם כלשהו, כאשר נשמע הצליל, התמונה מתחלפת ושאר המשתתפים צריכים לחקות את התמונה הזאת.
שפה זרה (עונה 1): לוקחים שני משתתפים ומחליפים את השפתיים שלהם אחד בשני.
במקור הפינה היא מתוכניתו של ג'ימי פאלון.
מה אתה אומר (עונה 1): שני משתתפים נבחרים, האחד חובש אוזניות אוטמות רעש והשני אזוק בעוד הוא מקריא לו רשימה של מילים אשר הראשון צריך לנחש אותם רק בעזרת קריאת שפתיים.
נרקוד נשכח (עונה 1): מורה פרטית מלמדת משתתף לרקוד, והמשתתף מעביר אחריו לעוד משתתף וכך הלאה (כמו טלפון שבור).
רדיו חזק (עונה 2): שניים מבני הקבוצה הם שדרני רדיו והשלישי שר את הג'ינגלים לתוכניות, דביר נותן נושא והאחרים מאלתרים תוכנית רדיו בנושא.
מפה לאוזן (עונה 2): משתתף אחד מעביר לשני מילים כשהשני חובש אוזניות אוטמות רעש וצריך לנחש את המילים על פי השפתיים, כשמנחשים נכון מתחלפים לפי סדר השעון.
שליפה מהמותן (עונה 2): דביר שואל את המשתתפים שאלות מהירות ומטופשות והם חייבים לענות כמה שיותר מהר והרבה בלי לגמגם או לומר "אההה", כשהמדבר נפסל מתחלפים הלאה.
שב מולי (עונה 2): מעין תוכנית אירוח בהנחיית מולי שולמן, נבחרים שני אנשים מהקאסט להתראיין, מולי שואל שאלות שכתובות לו על כרטיסיות והמתארחים עונים לו, בסוף התוכנית דביר מתראיין ומקבל משימה קשה, פעמים רבות, על המתראיינים לאלתר שיר ביחד.
מסיבת ריקודים (עונה 2): כל המשתתפים עומדים בחצי עיגול, דביר קורא למשתתף אחד ונותן לו נושא ריקוד, וזה צריך לאלתר ריקוד בנושא.
גב אל גב (עונה 2): שני משתתפים קשורים זה לזה גב אל גב וצריכים להעביר לשלישי חפץ או בן אדם מפורסם רק בקולות ותנועות של הראש.
תחילה נעדרו חלק מהמשתתפים מהתוכנית מסיבות שונות, ולכן הפקת התוכנית החליטה עם עצמה להביא מפורסמים כדי להשלים את הרכב הפאנל.
כעבור כמה תוכניות, עניין זה מכבר נהיה הרגל.
בין האורחים שהגיעו ניתן למצוא את שלומי קוריאט שהתארח 4 פעמים, רשף לוי, רבקה מיכאלי, נירו לוי, מיכאל אלוני, נורמן עיסא, מיקי גבע, יובל סגל, שירי מימון, יובל דיין, אורי גוטליב, יעקב כהן, חנוך רוזן, אבי גרייניק, קובי מימון, מרגלית צנעני, משה פרץ, אסף גרניט ושלומי סרנגה.
בעונה השנייה התארחו עדן בן זקן, סאבלימינל, מושיק רוט, אליאנה תדהר, אבי גרייניק ועידן אלתרמן.
הכל טום היא תוכנית אירוח בהנחיית טום באום, שהחלה את שידורה ב-2 באוגוסט 2015 בערוץ הילדים.
העונה השנייה ששודרה החל מ-3 ביולי 2016. העונה השלישית ששודרה החל מ-2 ביולי 2017.
התוכנית מבוססת על התוכנית "הבנים והבנות".
מדי פרק טום באום אירח שני מתמודדים מהתוכנית "הבנים והבנות" (בן ובת).
טום ראיין את המתמודדים ושאל אותם שאלות על הפרק של הבנים והבנות ששודר באותו יום.
הפרקים של הבנים והבנות שודרו בסמוך לתוכנית, כך שהתוכנית הייתה המשך וסיכום לפרק ששודר.
התוכנית ממשיכה גם אחרי סיום העונה של הבנים והבנות.
במקום מתמודדים טום מארח סלבריטאים ולפעמים גם אחים.
בתחילת כל פרק יש קטע קצר שבו מצולם טום באום כשהוא מדבר כל פעם על נושא אחר.
אחרי קטע זה יש פינה מתחלפת: לפעמים טום מציג סרטונים מהאינטרנט שהוא אהב (בעיקר סרטונים מצחיקים).
לפעמים טום מגיש במקום זה את הפינה משטרת האינסטגרם שבה מבקר תמונות של משתמשי אינסטגרם שהם עוקבים שלו.
אחרי זה, הוא מארח כל פעם סלבריטאי ומראיין אותו.
היו מספר מקרים שבהם טום אירח אחים במקום סלבריטאים.
האחים התחרו ביחד כדי לזכות בפרסים.
החוקים בתחרות אינם קבועים - טום קובע מי מנצח לפי איך שהוא רוצה.
מאז 2017 אדל בספלוב מגישה פינה יומית בתוכנית.
הכל בראש הוא פרויקט חברתי ללא מטרת רווח שייסדו גוגל ישראל ובית איזי שפירא, המאפשר לאנשים עם מוגבלות מוטורית בידיים לתפעל סמארטפון וטאבלט באמצעות תנועות ראש, ללא מגע יד.
הכל בראש הושק בראשית שנת 2016, עת הכריזו גוגל ובית איזי שפירא על מבצע חלוקה בחינם של טכנולוגיה חדשנית שפיתחה חברת הסטארטאפ הישראלית Sesame Enable, המאפשרת לתפעל סמארטפון וטאבלט באמצעות תנועות ראש.
במחצית הראשונה של שנת 2016 הצטרפו להכל בראש 500 משתתפים, ביניהם חולי אי.אל.אס, דושן, טרשת נפוצה, שיתוק מוחין וכן נפגעי עמוד שדרה.
הקמת הפרויקט התאפשרה לאחר ששיתוף הפעולה בין גוגל לבית איזי שפירא זכה בסוף שנת 2015 למענק בסך מיליון דולר מהזרוע הפילנתרופית העולמית של גוגל, Google.org.
את הפרויקט מנהל רון קורמוס, לשעבר עיתונאי "ידיעות אחרונות" ו"הארץ" ובין מייסדי יוזמת זיכרון בסלון.
פרויקט הכל בראש מבוצע בשיתוף פעולה עם משרדי הממשלה הרלוונטיים, בתי החולים, העמותות והארגונים הפועלים למען אוכלוסיית הנכים בישראל.
צוות הפרויקט, המונה 15 אנשי צוות הפרוסים בכל רחבי הארץ, מחלק את הטכנולוגיה של Sesame Enable לכל ישראלי שזקוק לה.
החלוקה כוללת סדרת הדרכות ובנוסף מוענקים למשתתפים שירותי תמיכה והנגשה על ידי צוות המטפלים של בית איזי שפירא.
הטכנולוגיה של Sesame Enable מבוססת על אפליקציה הניתנת להפעלה באמצעות אביזר חיצוני המתחבר לסמארטפון ולטאבלט בתקשורת Bluetooth.
לאחר הפעלת האפליקציה, מופיע על מסך המכשיר סמן עכבר, אשר נע בהתאם לתנועות הראש של המשתמש.
תנועות הראש נקלטות על ידי המצלמה הקדמית של המכשיר, וכך יכול המשתמש לתפעל את הסמארטפון או הטאבלט באופן מלא, על כל מאפייניו – להתקשר, לשלוח הודעות, לכתוב מיילים, לגלוש באינטרנט, להוריד ולהשתמש באפליקציות.
את הטכנולוגיה פיתחו מייסדי Sesame Enable, עודד בן דב וגיורא ליבנה, וזכויות השימוש בה נרכשו לפרק זמן קצוב לטובת מימוש הפרויקט.
פרויקט הכל בראש הושק במעמד ראש הממשלה בנימין נתניהו, ובעקבות הצלחתו אף התקיימה בכנסת ישיבה מיוחדת תחת הכותרת "טכנולוגיה בשירות אנשים עם מוגבלות".
הכול אנשים היא סדרת תוכניות ישראלית ששודרה בטלוויזיה החינוכית בשנים 1997–2000, את התוכנית הגיש מודי בר-און שגם יצר את הסדרה יחד עם ענת זלצר.
מדי פרק מגיש בר-און את קיצור תולדות חייה של אישיות מסוימת אשר השפיעה על ההיסטוריה של מדינת ישראל.
האישים שהוצגו בתוכנית הם: רחל המשוררת, דוד בן-גוריון, אברהם שטרן (יאיר), הרב קוק (לו הוקדשו שני פרקים), החזון איש, שייקה אופיר, אריה שרון, נפתלי הרץ אימבר, אמיל חביבי, יצחק שדה, ברכה צפירה, חנה סנש, חייקה גרוסמן, עזריאל קרליבך, לוי אשכול ודוד בן הרוש.
במהלך התוכנית עבר בר-און במקומות מרכזיים בחייה של הדמות, וביצע ראיונות עם מומחים בתחומי הנושא בו עסק הפרק.
התוכנית כללה צילומי חוץ וצילומי אולפן.
רוב הפרקים כוללים סקירה ביוגרפית מקיפה.
אך אצל אנשים מסוימים היא התמקדה במאורעות מסוימים.
בפרק על בן-גוריון מתמקד בהחלטות שקדמו להכרזת העצמאות, בעוד הפרק על אשכול מתמקד בתקופת ההמתנה, על קרליבך בהחלטות שהביאו להקמת מעריב, והפרק על בן הרוש מתמקד בתפקודו במהלך אירועי ואדי סאליב.
"הכל זה לטובה" הוא סינגל שהוקלט על ידי הזמרת-יוצרת הישראלית דנה אינטרנשיונל, מתוך אלבום האולפן השמיני שלה, הכל זה לטובה.
השיר יצא לאור ב-22 במרץ 2007, כסינגל הראשון והפותח מתוך האלבום וכשיר הנושא שלו, על ידי חברת התקליטים הד ארצי.
השיר זכה להצלחה והגיע בשיאו למקום השמיני במצעד של רשת ג'.
השיר נכתב על ידי אילן שפלר והולחן על ידי זיו גולנד.
עבור האלבום, הוקלטו שתי גרסאות שונות של השיר: הראשונה היא גרסה שקטה, בעוד השנייה היא גרסה קצבית.
בנוסף לכך, הגרסה השקטה של השיר הוקלטה מחדש על ידי אינטרנשיונל בשפה האנגלית ויצאה בשם, "Anything You Want".
הפרויקט עצמו זכה להצלחה מסחרית גדולה והגיע בשלושה ימים למעמד אלבום זהב, לאחר שנמכרו ממנו למעלה מ-20,000 עותקים.
באתר סקיצה פלוס נכתב: "דנה אינטרנשיונל היא ללא ספק זמרת מוכשרת, שמביאה איתה הרבה עוצמה ואנרגיות טובות ומצליחה להפתיע עכשיו עם שיר מושלם, שיחזיר אותה הישר לפסגה".
באתר האינטרנט Nrg נכתב עליו כי: "מדובר ברצועה כיפית שתשרוף הרבה רחבות בקיץ הקרוב.
את המדור זה לגמרי מספק".
לשיר תוכנן וידאו קליפ בבימויו של ליאור מולכו.
זמן קצר לאחר תחילת הצילומים נתגלעו חילוקי דעות מקצועיים בין דנה למולכו, ובמרץ 2007 פורסם ב"ידיעות אחרונות" שבשל כך העבודה הופסקה לעת עתה.
לבסוף, העבודה על הקליפ נגנזה לחלוטין, ודנה החלה לעבוד עם הבמאית גילי בוראקס על צילומי הווידאו קליפ של הסינגל הבא, "Love Boy".
כחלופה לווידאו קליפ הגנוז של "הכל זה לטובה", שודרה בערוץ 24 הופעת האורח של דנה עם השיר בתחרות "רוקדים עם כוכבים".
לאחר צאת הסינגל "Love Boy", ראיין אסי עזר את הזמרת לתוכניתו של גיא פינס בערוץ 3. לקראת סוף הראיון, בעודה מביטה ישירות למצלמה, תקפה דנה את מולכו תוך כדי שהיא מתייחסת אליו בלשון נקבה ומשתמשת בסלנג להט"בי, לאחר שגילתה שזה מדבר עליה מאחורי הגב: .
לאחר שידור הכתבה, הווידאו של המונולוג, שזכה לכינוי "מר במאי", הפך לוויראלי, ואף נעשה לו רמיקס על ידי דודי שרון.
אזורתאריך יציאהפורמטחברת תקליטיםמקורכלל העולם22 במרץ 2007תקליטורהד ארצי
"הכל טוב" הוא סינגל שהוקלט על ידי הזמרים הישראלים משה פרץ ומושיקו מור.
השיר יצא ב-4 בפברואר 2021 כסינגל שלא מתוך אלבום.
השיר נכתב על ידי פרץ ומור והופק על ידי תמיר צור.
מילות השיר נכתבו על זווית ראייתו של הגבר בעת פרידה מבת זוגו.
השיר הודלף לרשת באמצעות הרשת החברתית "טלגרם" כשבוע לפני צאתו.
שעות לאחר צאת השיר, הצביע ערן סויסה, עיתונאי מעיתון "מעריב", על הדמיון בלחן לשיר "Alijenab" של להקת Evan band הפרסים.
מבקר המוזיקה הישראלי יוסי חרסונסקי, ביקר את השיר באופן שלילי וכתב כי "אין בשיר מלל לוגי".
בנוסף כתב: "הדואט עם מושיקו מור הוא מבחינה זו לא יותר מאלמנט מקדם מכירות".
הכל טוב הוא אלבום הבכורה של הרכב ההיפ הופ והדאנס הישראלי האולטראס.
האלבום יצא לאור ב-3 ביוני 2013 דרך תאקט רקורדס.
האלבום כולל 20 רצועות באורך כולל של יותר משעה שהופקו ומוקססו על ידי DJ Only, סאבלימינל, רון תיכון, רובי פאייר, עידו בי וצוקי, עידו שוהם, עומרי 69 סגל ודן ברטוב.
באלבום מתארחים סיגלית ימין, פבלו רוזנברג, ענבל בקמן, עידו בי וצוקי, שרלו ו-ויקטוריה ברטוב, סטטיק, אבי מסיקה, עומרי 69 סגל, מור אפרת ביטון ורוי ומישל.
הבלוגר ומבקר המוזיקה יוסי חרסונסקי סקר את האלבום ואף העניק לו שלושה וחצי כוכבי זהב מתוך חמישה.
הכל יהיה בסדר היא סדרת טלוויזיה דרמטית-קומית אמריקאית שיצר הקומיקאי האוסטרלי ג'וש תומאס.
תומאס יצר, כתב, ביים וכיכב בעבר בסדרת הטלוויזיה האוטוביוגרפית-למחצה ועטורת הפרסים "קבלו אותי".
הסדרה "הכל יהיה בסדר" עלתה לשידור לראשונה ברשת Freeform ב-16 בינואר 2020. במאי 2020 הסדרה חודשה לעונה שנייה, שעלתה לשידור לראשונה ב-8 באפריל 2021. באוגוסט 2021 הסדרה בוטלה לאחר שתי עונות בלבד.
ניקולס (ג'וש תומאס), אנטומולוג הומוסקסואל אוסטרלי בשנות העשרים לחייו, מבקר בלוס אנג'לס, קליפורניה את אביו האמריקאי ואת שתי אחיותיו למחצה - מטילדה בת ה-17 () וז'נייב בת ה-14 (מייב פרס).
במהלך ביקורו, אביו של ניקולס מספר לו שהוא חולה סופני בסרטן ומעוניין שלאחר מותו ניקולס יהפוך לאפוטרופוס של מטילדה וז'נייב.
שם השחקן/ית שם הדמות אודות הדמות ג'וש תומאס ניקולס אנטומולוג הומוסקסואל נוירוטי אוסטרלי בשנות העשרים לחייו.
בסוף העונה השנייה הוא מאובחן כאוטיסט.
מטילדה אחותו למחצה בת ה-17 של ניקולס, תלמידת תיכון אוטיסטית, מלחינה קלאסית מוכשרת.
אדם פייסון אלכס בן-זוגו של ניקולס.
מייב פרס ז'נייב אחותו למחצה בת ה-14 של ניקולס.
ליליאן קארייר דריה חברתה לכיתה של מטילדה.
לורי מיי הרננדז ברב חברתה לכיתה של ז'נייב.
ויויאן וולש פני אמו של ניקולס.
צ'ארלי אוונס לאונרד תלמיד תיכון בו מתאהבת ז'נייב.
ויקו אורטיז לינדזי חברתו של אלכס.
קרסן וורנר ג'רמי חברה לכיתה של מטילדה.
קמלי סמית' גב' הול מורתה של ז'נייב.
אייבי וולק טלולה חברתה לכיתה של ז'נייב.
מייסון גודינג לוק תלמיד תיכון בו מתאהבת מטילדה.
טימותי אייזק ברונדיג' זאין חברה לכיתה של מטילדה, איתו היא שוכבת במסיבה.
היי יאנג פארק סם מורתה של מטילדה.
מר יאנג מנהל התיכון בו לומדות מטילדה וז'נייב.
ריצ'רד קיינד טובי אביה של דריה.
כריסטיאן ולדראמה אוסקר תלמיד תיכון בו מתאהבת ז'נייב.
אריק אביו החירש של אלכס.
ב-10 במאי 2018 פורסם כי Freeform הזמינה פיילוט עבור "הכל יהיה בסדר", שנכתב על ידי הקומיקאי האוסטרלי ג'וש תומאס.
ב-12 בדצמבר 2018 פורסם כי בעקבות הפיילוט, Freeform אישרה והזמינה עונה שלמה שתכלול 10 פרקים.
כמו כן פורסם כי תומאס ישמש בתפקיד שואו ראנר לצד דייוויד מרטין, ג'ון ת'ודיי, והמפיק האחראי ריצ'רד אלן-טרנר מטעם Avalon Television.
סטפני סוודלוב וקווין ווייט ישמשו כמפיקים הראשיים.
ב-19 במאי 2020, Freeform חידשה את הסדרה לעונה שנייה, שכללה גם היא 10 פרקים, ושודרה החל מה-8 באפריל 2021 ועד ל-3 ביוני 2021. ב-17 באוגוסט 2021, Freeform ביטלה את הסדרה לאחר שתי עונות בלבד.
לאחר הכרזתו של תומאס כי יככב בסדרה בתפקיד ניקולס, פורסם בנובמבר 2019 כי השחקנית האוטיסטית תגלם את מטילדה.
קרומר עצמה היא אוטיסטית; לדעתה עובדה זו עזרה לה לזכות בתפקיד אף על פי שניגשה לאודישן ללא .
באותו חודש לוהקה מייב פרס לתפקיד ג'נבייב, אחותו למחצה בת ה-15 של ניקולס.
בינואר 2020, ימים בודדים לפני שידור הבכורה של הסדרה, דווח כי אדם פייסון לוהק לגלם את דמותו של אלכס, בן-זוגו של ניקולס.
למחרת שידורם בערוץ Freeform, הפרקים החדשים הפכו זמינים לצפייה ב-Hulu וב-Freeform On Demand.
הסדרה הופצה לקהל בינלאומי על ידי Avalon Distribution.
באוסטרליה הסדרה משודרת באמצעות שירות הסטרימינג Stan, באותו היום כמו בארצות הברית.
באתר Rotten Tomatoes, לסדרה יש דירוג של 94% בהתבסס על 17 ביקורות.
על פי דעת הרוב, נכתב באתר כי הסדרה "מתוקה, שנונה וחמה" וכי היא "בעלת-לב לא פחות מדמויותיה הכתובות היטב".
באתר Metacritic יש לסדרה ציון ממוצע משוקלל של 80 מתוך 100, המבוסס על 6 ביקורות, ציון המעיד על "ביקורות חיוביות בדרך כלל".
סטיב גרין מ-IndieWire, שסקר את העונה הראשונה, שיבח את האמפתיה הנרטיבית של התוכנית.
לוק באקמאסטר מהגרדיאן כתב שהסדרה היא החמצה, ששיאה הוא פרק פתיחת העונה.
לאחר שידורם של שני הפרקים הראשונים של העונה השנייה, המבקר אלכס רייף מ-laughingplace.com כתב כי "כוחה של הסדרה הוא בכך שהיא מתמודדת עם בעיות רציניות בצורה קומית" וכי "התוכנית היא משב-רוח רענן".
שנה פרס קטגוריה מועמדות תוצאה הערות 2021 GLAAD Media Awards הסדרה הקומית הטובה ביותר Everything's Gonna Be Okay Hollywood Critics Association TV Awards הסדרה הקומית הטובה ביותר בכבלים
הכל אודות אהבה הוא סרט רומנטי אמריקאי משנת 1962 בהפקתו ובבימויו של דלמר דייבס שגם כתב את התסריט המבוסס על הרומן "אוהבים חייבים ללמוד" של אירווינג פיינמן משנת 1932.
בתפקידים הראשיים - טרוי דונהיו, סוזן פלשט, רוסאנו בראצי ואנג'י דיקינסון.
זה סרטה השני של פלשט לאחר "נער הגיישה" ולכן אינה מופיעה בכתוביות ראשונה אף על פי שהיא משחקת בתפקיד ראשי.
במשך ההסרטה התאהבו דונהיו ופלשט ונישאו.
הם הופיעו בסרט אחד נוסף - "על גבורה ואהבה" (1964) והתגרשו.
העלילה היא על זוג צעיר שמנהלים רומן אהבה ומטיילים באיטליה.
בסרט יש צילומים רבים מאתרי רומא וכן מפיזה, מעבר סלה, ורונה, אורבייטו, פירנצה, לאגו מאג'ורה, סן ג'מיניאנו ועוד.
את המוזיקה חיבר מקס שטיינר, השיר "Al di là" (מעבר ל..) מושר ומנוגן לאורך הסרט.
פרודנס בל (סוזן פלשט) עובדת כספרנית במכללה לבנות בארצות הברית.
היא נקראת לבירור לאחר שמסרה לנערה ספר שנאסר להחזיקו בספרייה.
הספר הוא "אוהבים חייבים ללמוד" והוא לדעת הנהלת המכללה לא מתאים לבנות המכללה.
פרודנס אומרת שהיא מסרה את הספר שנמצא אצלה באופן פרטי והיא אינה חושבת שיש בו דברים אסורים לבנות.
היא מחליטה במקום להתפטר ולנסוע לאיטליה כדי לחוות שם אהבה.
ידידים של הוריה מצרפים אליה את בנם אלברט (המפטון פנצ'ר) שעושה מחקר על האטרוסקים כדי שישגיח על פרודנס.
באנייה פוגשת פרודנס את רוברטו (רוסאנו בראצי) רווק איטלקי מבוגר, עשיר ורודף נשים.
רוברטו מוצא לה חדר בוילה של רוזנת שמשכירה חדרים.
פרודנס מתחילה לסייר באתרי רומא ומוצאת עבודה בחנות לספרים באנגלית.
בין דרי הווילה היא נפגשת בסטודנט לארכיטקטורה בשם דון פורטר (טרוי דונהיו) הנמצא שם בקשר לעבודת הגמר שלו.
בין שניהם מתפתחת ידידות שמתחזקת במשך טיול שלהם ברומא ובצפון איטליה.
בתחילה הם גרים בחדרים נפרדים ואחר כך ביחד.
לדון הייתה חברה קודמת בשם לידה (אנג'י דיקינסון), פאם פטאל שעזבה אותו כדי למצוא מאהב עשיר ולהתחתן אתו.
לאחר שהם חוזרים לרומא מחדשת לידה את הקשר עם דון ופרודנס מגלה זאת ונעלבת.
היא מנתקת את הקשר עם דון ומחליטה לקיים קשר עם רוברטו המבוגר אך רוברטו דוחה אותה ואומר כי דון אוהב אתה.
לידה התחתנה עם איש עסקים עשיר ורוצה לביים קשר עם דון כדי שתוכל להתגרש ולחיות כעצמאית גרושה ועשירה.
דון דוחה אותה ולבסוף חוזר לארצות הברית.
פרודנס מחליטה גם לחזור ובנמל ניו יורק היא נפגשת בהוריה ובדון שמחזיק בידו מנורה מוזהבת שהם קנו יחד בטיול באיטליה ושניהם מתחבקים.
שם השחקן/יתשם הדמותטרוי דונהיודון פורטרסוזן פלשטפרודנס בלרוסאנו בראצירוברטו אורלנדיאנג'י דיקינסוןלידה קנטהמפטון פנצ'ראלברט סטילוול
הכל אודות פאם (באנגלית : The Thing About Pam) היא מיני סדרה של דרמת פשע אמריקאית המפרטת את מעורבותה של ברצח בטסי פאריה בשנת 2011.
הסדרה סובבת סביב של הרצח של בטסי פאריה בשנת 2011, שהביא להרשעת בעלה ראס.
כאשר הרשעתו בוטלה, הפשע פתח שרשרת אירועים שחשפה תוכנית שטנית בה מעורבת פאם האפ.
רנה זלווגר בתפקיד פאם האפ, "אשת עסקים" שנעצרה על רצח בטסי פאריה
ג'וש דוהאמל בתפקיד ג'ואל שוורץ, הסנגור של ראס פאריה
ג'ודי גריר בתפקיד ליאה אסקי, התובעת של מחוז לינקולן ששפטה את ראס פאריה פעמיים בגין רצח אשתו
גידיון אדלון בתפקיד מריה דיי, בתם בת ה-17 של בטסי ורוס
שון ברידג'ס בתפקיד מארק האפ, בעלה של פאם האפ
סואן ספוק בתפקיד ג'נט, אמה של בטסי וסבתה של מריה
מאק ברנדט בתפקיד הבלש מק'אריק, בלש שהוקצה לתיק הרצח של בטסי
קייטי מיקסון בתפקיד בטסי פאריה, אשתו של ראס, אמה של מריה דיי וקורבן הרצח
גלן פלשלר בתפקיד ראס פאריה, בעלה של בטסי ואביה של מריה
פטרישיה פרנץ' בתפקיד מיני, שכנתה של פאם
בן צ'ייס בתפקיד נייט סוונסון, עורך דין שעובד עם ג'ואל
דרו שייד בתפקיד טרוויס האפ, בנם של פאם ומארק
סיליה ווסטון בתפקיד שירלי נוימן, אמה של פאם
הת'ר מגי בתפקיד כריס מנמאייר, השופטת במשפטו של ראס
אליס בארט-מיטשל בתפקיד קאתי סינגר, עיתונאית ומפיקה ב-Dateline
דיין דבנפורט בתפקיד מייק ווד, מועמד לתפקיד התובע של מחוז לינקולן וחברו של ג'ואל
ג'ף ריאן בייקר בתפקיד לואיס גאמפנברגר, תושב מיזורי שנורה ונהרג על ידי פאם
עיתונאי Dateline קית' מוריסון מספק את הקריינות של התוכנית.
בספטמבר 2024, פורסם כי סדרה בשם "הכל אודות טומי" נמצאת בפיתוח בפלטפורמת Peacock, והיא מהווה סדרת המשך ל"הכל אודות פאם".
הסדרה תעסוק בתומאס רנדולף, שכונה "האלמן השחור", שהיה נשוי שש פעמים, כאשר ארבע מנשותיו נפטרו.
"הכל אודות טומי" מבוססת על סיקור של תוכנית החדשות "Dateline", שגם סיקרה את הסיפור של פאם האפ בסדרה.
הסדרה מפותחת על ידי התסריטאי ברוס מרשל רומנס, יחד עם NBC News Studios ובלאמהאוס, כאשר UCP (חטיבה של אולפני יוניברסל) היא האולפן המפיק.
רומנס יכתוב את פרק הפיילוט של "הכל אודות טומי" וישמש גם כמפיק בפועל.
הכל אגדה - המחזמר הוא מחזמר ישראלי לילדים, המבוסס על אגדות האחים גרים: סינדרלה, שלגיה, הנסיכה על העדשה, היפהפייה הנרדמת, וזהבה ושלושת הדובים.
המחזמר נכתב על ידי המחזאי אורי פסטר והשתתפו בו מיכל ינאי, יאיר לוטן, בנות פסיה ועוד.
את הכוריאוגרפיה יצר קלוד דדיה.
המחזמר עלה לראשונה בחג החנוכה והוצג בסינרמה בתל אביב בשנת 1997. המחזמר זכה בפרס התיאטרון הישראלי בקטגוריית המחזמר של השנה 1997.
למחזמר הופקו קלטת/דיסק שמע וווידאו לצפייה.
בנוסף הופקה גרסה באנגלית של המחזה.
המחזות "הכל אגדה" ועיבודיו של פסטר ל"פיטר פן" ו"הקוסם" אוחדו על ידו ל"ספר מחזות הזמר" ב הוצאת כנרת ושיצא ב-1999, ואשר משמש מפיקים בימאים ומורים לתיאטרון.
על כתיבה ובימוי מחזות זמר לכל המשפחה, ובהם מחזה זה, זכה אורי פסטר בעיטור כבוד על שם אנדרסן הבינלאומי.
בשנת 2022 עלה פעם נוספת המחזה בכל רחבי הארץ בביצוע של עדי ביטי, רועי ניב, עמית זיתון, טירל יגוני ועוד.
באותה שנה עלתה רצועת שירי המחזה בעיבודן המחודש לערוץ היוטיוב.
הנסיכה ממי והנסיך מהממי מספרים סיפור באמצעות חמש אגדות מפורסמות.
הנסיכה ממי - מיכל ינאי
הנסיך מהממי - יאיר לוטן
הנסיכה ממי - עדי ביטי
הנסיך מהממי - רועי ניב
משתתפים נוספים - מור כץ ולירון כרמיאל
"הכל" הוא שיר של הזמר הישראלי אביאור מלסה.
השיר נכתב על ידי המוזיקאים הישראלים סתיו בגר וטל קסטיאל, הולחן עובד והופק בידי בגר ויצא לאור ב-28 בדצמבר 2016.
השיר נכתב על ידי המוזיקאים הישראלים סתיו בגר וטל קסטיאל, הולחן עובד והופק בידי בגר ויצא לאור ב-28 בדצמבר 2016. מלסה התבטא על תהליך היצירה:
ב-27 במרץ 2017 יצאה לאור גרסת רמיקס של השיר.
"הכל כאן" הוא אלבום האולפן החמישי של עמיר לב, אשר יצא בשנת 2009. לב כתב והלחין את כל השירים, אך בשיר "מרסיי" ניתן קרדיט על כתיבת המילים גם לרמי פורטיס, מאחר שהשיר הוא מחווה לשיר "אין קץ לילדות".
הכל אודות סטיב הוא סרט קומדיה רומנטית אמריקאי משנת 2009 בבימויו של פיל טרייל.
בסרט מככבים סנדרה בולוק, בראדלי קופר ותומאס היידן צ'רץ'.
הסרט, אשר הופק בתקציב של 15 מיליון דולרים, הכניס כ-40.1 מיליון דולרים בקופות ברחבי העולם.
עלילת הסרט מתמקדת במרי הורוביץ (מגולמת על ידי סנדרה בולוק) אשר כותבת תשבצים בעיתון למחייתה ומשוגעת קצת באופן כללי, במיוחד בכל הנוגע להרגליה האובססיביים.
לאחר שדייט עיוור כושל עם סטיב מילר (מגולם על ידי בראדלי קופר), היא מפתחת אובססיה יוצאת דופן לגביו ומחליטה שהוא האחד והיחיד שלה.
באופן הלא שגרתי, היא מתחברת לצוותו של הרוביננטים ומתחילה לעקוב אחר סטיב לאתרי דיווח שונים ברחבי המדינה.
במהלך המסע, מרי מגלה דברים על עצמה ועל הדרך בה היא מתמודדת עם מצבי חיים באופן הומוריסטי ומלא רגש, תוך הפגנה של אינטליגנציה רגשית המדגימה כיצד כולנו לעיתים צריכים לחשוב מחדש על ההרגלים שלנו ועל האהבה.
סנדרה בולוק בתפקיד מרי מגדלנה הורוביץ - חזאית אקסצנטרית העוקבת אחרי סטיב
בראדלי קופר בתפקיד סטיבן 'סטיב' מילר - כתב חדשות שמושך את מרי
תומאס היידן צ'רץ' בתפקיד הרטמן יוז - עמיתו לעבודה של סטיב
קן ג'ונג בתפקיד אנגוס טראן - חבר בצוות הצילום
קוואלס בתפקיד הווארד - חבר בצוות הצילום
קייטי מיקסון בתפקיד אליזבת - חברתה של מרי
בת' גראנט בתפקיד מרת הורוביץ - אמה של מרי
באתר Rotten Tomatoes הסרט זכה לציון 6% בהתבסס על 125 ביקורות.
הקונצנזוס באתר: "הכל אודות סטיב נופל לקלישאות קומדיה רומנטיות עם הופעות חוסר יצירתיות.".
נוסף לכך, באתר Metacritic הסרט קיבל ציון 17 מתוך 100, בהתבסס על 28 ביקורות.
בנוסף, הסרט קיבל ביקורות שליליות ברובן עם התמקדות בביצועי השחקנים בשילוב עם תסריט לא משכנע.
הכל בסדר הוא אלבום האולפן השני של הזמר-יוצר הישראלי בן צור.
האלבום יצא לאור ב-8 באפריל 2025, כשנתיים לאחר אלבום הבכורה שלו, "כשתעלה השמש".
האלבום כולל שמונה רצועות מקוריות, ומשלב בין עולמות של אמונה, חיפוש עצמי וישראליות עכשווית.
האלבום נוצר לאחר תקופה של כשנתיים של יצירה ועשייה מוזיקלית אינטנסיבית.
צור ציין כי כל שיר באלבום מהווה שלב במסע של נשמה המחפשת אמת, שייכות ואהבה.
האלבום משלב סגנונות מוזיקליים מגוונים, עם השפעות של מוזיקה מזרחית, פופ ישראלי ומוזיקה יהודית.
השירים עוסקים בנושאים של אמונה, זהות אישית, חיפוש רוחני ואהבה.
הסינגל הראשון מתוך האלבום הוא "הבת של המלך", בו משתתף הזמר יאיר אלייצור.
זהו שיתוף פעולה שני בין השניים, לאחר הצלחת השיר "טאטע תטהר".
הסינגל הגיע למקום ה־95 במצעד היטליסט של מאקו.
"הכל הוגן" היא סדרת טלוויזיה אמריקאית מסוגת דרמה משפטית שנוצרה על ידי ריאן מרפי, בכיכובם של קים קרדשיאן, נעמי ווטס, ניסי נאש-בטס, טייאנה טיילור, מת'יו נוסקה, שרה פולסון וגלן קלוז.
הסדרה עלתה לראשונה ב-4 בנובמבר 2025, ב"הולו" – שירות סטרימינג אמריקאי.
היא קיבלה ביקורות שליליות באופן גורף ממבקרים, שמתחו ביקורת על הכתיבה ועל הופעתה של קים קרדשיאן, אך הייתה הופעת הבכורה של תוכנית עם תסריט ב"הולו" עם הצפייה הגבוהה ביותר בשלוש השנים האחרונות.
בנובמבר 2025 חודשה הסדרה לעונה שנייה.
"הכל בסדר" הוא סינגל של הזמרת הישראלית ענבל רז, שיצא לאור ב-30 בנובמבר 2025. השיר פורסם לאחר כשנה שבה לא הוציאה רז חומרים מוזיקליים חדשים, והופץ בפלטפורמות הסטרימינג הדיגיטליות וכן בערוץ היוטיוב הרשמי של הזמרת.
השיר נכתב על ידי אלי חולי, סתיו בגר וינון יהל, והופק מוזיקלית על ידי אושר ביטון.
"הכל בסדר" יצא כשירה הראשון של רז לאחר תקופה של כשנה ללא פרסומים מוזיקליים חדשים.
על פי פרסומים בתקשורת, השיר סימן את חזרתה של רז לפעילות מוזיקלית והוצג כשלב חדש בהתפתחותה האמנותית.
מבחינה מוזיקלית, השיר תואר כשילוב של פופ, רוק ופאנק.
השיר עוסק בהתמודדות פנימית בתוך מערכת יחסים מורכבת, ובניסיון לשמור על תחושת שלמות וביטחון עצמי אל מול קונפליקטים רגשיים.
במרכזו עומדת הצהרה חוזרת של הדוברת כי "הכל בסדר", המשמשת הן כהתמודדות והן כהצהרה מודעת על קבלה עצמית.
"הכל טוב" הוא אלבום אולפן של הראפר והיוצר הישראלי ג'ימבו ג'יי.
האלבום יצא לאור ב-13 בינואר 2026.
תהליך כתיבת האלבום הושפע באופן ישיר מאירועי שבעה באוקטובר ומלחמת חרבות ברזל.
ג'ימבו ג'יי (עומר הברון), תושב קיבוץ אור הנר שבעוטף עזה, פונה מביתו עם משפחתו למשך שמונה חודשים, תקופה שבה העיד כי שקע ב"אילמות" יצירתית ולא הצלחתו לכתוב.
תהליך היצירה החל מחדש רק עם שיבתו לקיבוץ בחודש מאי 2025. השראה מרכזית לאלבום הייתה המציאות המורכבת בנגב המערבי לאחר האסון, והברון נהג לכתוב את שיריו תוך כדי נסיעות בכבישי האזור.
האלבום מוגדר כאישי במיוחד, ומתאר את חיי היום-יום של משפחתו ואת המפגשים עם האנשים והסיפורים שנוצרו באזור במהלך המלחמה.
האלבום הוקלט במהלך שנת 2025, לאחר חזרתו של האמן לביתו בעוטף.
חלק ניכר מההקלטות בוצע באולפנו של המפיק איציק פצצתי בניו יורק.
על ההפקה המוזיקלית של מרבית האלבום אמון איציק פצצתי, שותפו הקבוע של הברון עוד מימי בית הספר היסודי.
באלבום לקחו חלק אמנים ונגנים רבים, ביניהם איציק פצצתי, קותימאן ולהקת ספא.
האלבום כולל שיתופי פעולה ותרומות מוזיקליות של שורה ארוכה של אמנים, בהם קובי אוז, חיים אוליאל, מיקי גבריאלוב, משפחת גפן, גידי קורן, אלדד שרים ומיקה כפיר.
הפרויקט נחשף לציבור דרך מספר אבני דרך.
במרץ 2025 יצא השיר "מפרש לבן", שהיה הטקסט הראשון שכתב הברון לאחר 7 באוקטובר והפך להצלחה משמעותית בסטרימינג ובטלוויזיה.
בהמשך יצא השיר "100" כספתח לקראת האלבום.
טרם צאת האלבום, ביצע ג'ימבו ג'יי שירים מתוכו במסגרת הופעות בפסטיבלים שונים, כגון פסטיבל ג'נסיס ומופע ה"ג'ימבו ג'אז" במוזיאון תל אביב לאמנות.
בדצמבר 2025, במהלך ועידת התחזיות של "כלכליסט", הכריז הברון על צאת האלבום המתוכננת לחודש העוקב.
עם צאת האלבום ב-13 בינואר 2026, פורסמה הכרזה רשמית בחשבון האינסטגרם של האמן.
האלבום הוגדר על ידי הברון כאישי ביותר ביצירתו עד כה.
נושאי האלבום נולדו מתוך נסיעותיו של הברון בכבישי הנגב המערבי, תוך תיעוד הנופים המשתנים והאנשים שפגש.
הנושא המרכזי באלבום הוא הניסיון לנהל חיי שגרה משפחתיים בצל המלחמה והטראומה.
האלבום עוסק בתופעה שבה הפך הנגב המערבי ל"אתר הנצחה" פעיל, הכולל משלחות מחו"ל וסיורים באתרים מוכי אסון.
שירים רבים מציגים דיאלוגים עם בנותיו הקטנות של האמן על המציאות המורכבת, האזעקות ונוכחות הצבא.
למרות התיאורים הקודרים של חלונות רועדים והדף פצצות, האלבום שזור בניסיונות למצוא אופטימיות.
האלבום הופק מוזיקלית על ידי שותפו הקבוע של הברון, איציק פצצתי, שגם סייע בייעוץ טקסטואלי.
חלק ניכר מהאלבום הוקלט באולפנו של פצצתי בניו יורק, בעוד שהשירה הוקלטה לעיתים בחדר הילדות בקיבוץ אור הנר.
הסגנון המוזיקלי משלב היפ-הופ וראפ עם נגיעות של סול נוסטלגי, R&B עכשווי וגרוב.
באלבום משתתפים חברי להקת "ספא" (רועי דורון, אוריה ויצטום, איתי כפיר ורוני מרקביץ').
נעשה שימוש בגיטרות, קלידים, סקסופון, תופים חיים (שלעיתים הוקלטו דרך טלפון נייד) ובוזוקי.
האלבום כולל שימוש בדגימות של שירים ישראליים קלאסיים, כמו "אבא סיפור" של מיקי גבריאלוב ויהונתן גפן, ו"בלדה למחפשים" של רומן שרון.
בנוסף, הברון ציין כי הושפע מוזיקלית מלהקות כמו "טיפקס", "כנסיית השכל" ו"שפתיים" המזוהות עם הנגב.
השיר הפותח את האלבום, "מאז שזה קרה", מתאר את השינויים במציאות החברתית והפיזית לאחר פרוץ מלחמת חרבות ברזל.
השיר נוגע בתופעת "תיירות השכול" בעוטף עזה ובתחושות האישיות של הברון, המוצא עצמו מסביר למשלחות מחו"ל על חוויותיו.
מבחינה מוזיקלית, השיר כולל שימוש בגיטרות, שריקה, כלי הקשה וקלידים בביצועו של עומר מור, לצד סקסופון של דני מרקוביץ'.
הרצועה "מטורף" עוסקת בניסיון לנהל שגרה נורמטיבית בתוך מציאות של מלחמה מתמשכת.
הטקסט משלב אלמנטים יומיומיים כמו "לק ג'ל", "חבילות מ-Shein" וטכנאי מזגנים, לצד שאלות של בנותיו של הברון על מסוקים ופטריות עשן.
השיר מתאפיין בעיבוד הכולל בס של רועי דורון ותופים חיים של איתי כפיר.
השיר "יותר מידי" מתמקד בתיעוד ההנצחה במרחב הציבורי.
הפזמון החוזר מתייחס לדילמות סביב גידול ילדים ולבישת מדים במציאות הישראלית.
מוזיקלית, השיר כולל ליווי קולי של רוני מרקביץ' ונגינת גיטרה של דני רבין.
השיר "100" מתאר סיבוב ברכב בחבל ארץ המוגדר כ"חבית נפץ", תוך אזכור נופים שהשתנו וסיפורי גבורה מקומיים.
השם "100" מתייחס למוקד משטרת ישראל שאינו ענה לקריאות בשעת חירום.
היצירה כוללת סימפול של אורי אלון מתלמי יוסף ועיבוד עשיר בכלי הקשה וקלידים.
הרצועה "בואו תראו" בשיתוף פעולה עם חיים אוליאל, מבטאת ביקורת סאטירית על האופן שבו העוטף הפך לאתר תיירות.
הטקסט מתאר מפגשים בין תיירים לבין המציאות המקומית המורכבת.
השיר משלב את שירת הבלוז של אוליאל עם הפקת היפ הופ המבוססת על גיטרות חשמליות.
השיר "שוב נא הבית" מפרט את רגעי הפינוי האישיים של משפחת הברון בבוקר השבעה באוקטובר, האריזה החפוזה, הבריחה תחת אש והנדודים בין הרצליה לתל אביב.
היצירה מכילה דגימה מהשיר "בלדה למחפשים" בביצוע רומן שרון.
מוזיקלית, השיר משלב סקסופון וקלידים באווירה נוסטלגית.
השיר "לא קניתי לך פרחים" הוא שיר אהבה המתרחש בצל "מכונות של מלחמה".
הברון מסביר כי לא קנה פרחים או נופש בחו"ל, ובשורה המרכזית בטקסט אומר: "באבי באבי קניתי לך אקדח, שלא יכבה הניצוץ בעינייך".
העיבוד המוזיקלי כולל מלודיקה ומקהלת קולות המלווה את הפזמון.
השיר "אוטוטו" הוא שיתוף פעולה עם קובי אוז העוסק בפער שבין חזון השלום לבין המציאות האלימה.
השיר מתייחס לסיטואציות שבהן קהל שר "שישרף להם הכפר" למנגינת "נולדתי לשלום".
מוזיקלית, השיר משלב נגינת בגלמה של אוריה ויצטום עם הפקת אלקטרופופ.
השיר "תודעת שירות" בוחן את המעבר החד בין חיי האזרחות לשירות המילואים.
הטקסט מתאר את הציוד שנשלח לחזית, את התנאים בח'אן יונס ואת הציניות שבסיסמאות הניצחון לעומת הכאב הנצחי.
המושג "הכל כלול" מקבל משמעות אירונית ומתייחס למסלול הצבאי הישראלי.
העיבוד כולל סקסופון וגיטרות המלווים את קצב הראפ.
השיר "מפרש לבן" הוגדר על ידי המבקרים כ"המנון תוכחה" וכגרסה מודרנית ל"אין לי ארץ אחרת".
זהו הטקסט הראשון שכתב הברון לאחר הטבח, והוא מציף שאלות קיומיות על עתיד המדינה.
השיר מזכיר את גיא אילוז, עובד הבמה של הלהקה שנחטף ונרצח.
ההפקה המוזיקלית היא של קותימאן, המשלבת בוזוקי וסאונד מקרקע.
השיר המסיים את האלבום, "אבא למה", בנוי כדו-שיח בין אב לבתו.
הילדה (בביצוע מיקה כפיר) שואלת שאלות קשות על המלחמה, על תפקיד החיילים ועל האקדח, והאב מנסה לתווך לה את המציאות ש"לא נראית כמו בשירים".
השיר מכיל דגימה מהשיר "אבא סיפור" בביצוע מיקי גבריאלוב, ומסתיים בנימה אישית של הברון המצהיר כי הוא כותב את שיריו עבור בתו.
כל השירים נכתבו על ידי עומר הברון, אלא אם צוין אחרת.
כל השירים הולחנו על ידי עומר הברון ועומר מור, אלא אם צוין אחרת.
כל השירים הופקו על ידי איציק פצצתי, אלא אם צוין אחרת.
"הכל יעבור" הוא שיר מאת אברהם טל וטוהר גדסי, אשר נכתב והולחן בשיתוף על ידי השניים ויצא לאור ב-11 בינואר 2026. השיר נולד מתוך מפגש חברים ושיחת סלון שעסקה בפערים חברתיים, בשיח הציבורי ובתחושת עייפות מן הקיטוב, לצד תקווה משותפת להמשך ולחיים טובים יותר.
הרקע ליצירת השיר טמון במפגש חברתי אינטימי, שבו עלו שיחות על פערים, חילוקי דעות והעייפות מהשיח הציבורי.
מתוך שיחה זו התגבשה ההבנה בדבר רצון משותף להמשיך יחד למרות הקשיים, ורעיון זה הפך לבסיס הרעיוני של השיר.
בריאיון לרדיו 103FM סיפר טל כי החיבור עם גדסי נוצר דרך היכרות אישית, וכי התרשם מיד מגוון קולה והביע רצון מיידי לשיתוף פעולה.
גדסי ציינה מצידה כי ראתה במפגש חיבור טבעי, שבו כל אחד מהשניים מביא עמו עולם מוזיקלי שונה, וכי החיבור נתפס בעיניה כחיבור נשמתי ואמיתי.
מילות השיר מתייחסות במישרין לעייפות, שחיקה ואגו הנלווים לשיח הציבורי, ומכירות בקיומם של פערים וחילוקי דעות.
שורות הפתיחה מבטאות בחירה מודעת לעצור, לשתוק ולא להיגרר להעמקה במקום הנתפס כתקוע.
הבחירה הלירית להימנע מעימות גלוי משקפת עמדה של ריסון ושל ניסיון להנמיך את עוצמת הקונפליקט.
לצד הקושי, הטקסט נע בהדרגה לעבר תקווה, פיוס ופתיחת לב.
מופיעים בו ביטויים יומיומיים של אמונה ושל חיפוש משמעות, כגון התייחסות לכל יום כמתנה והבקשה לניגון של אמונה.
המסר המובע בשיר מדגיש את השותפות האנושית ואת הדמיון הבסיסי בין בני האדם, תוך קריאה לשחרור הגדרות ולשלום פנימי ובין-אישי.
המנגינה של "הכל יעבור" מתוארת כלחן המעניק יציבות ואינו מבקש לערער או לזעזע, אלא לשאת את הטקסט ולתמוך בו.
על פי הביקורת של יוסי חרסונסקי, אין בלחן פניות מלודיות חדות או דרמה מוזיקלית מודגשת, אלא תנועה מעגלית וחוזרת, היוצרת תחושת מנטרה והישענות על חזרתיות כדרך לחיזוק האמונה המובעת במילים.
העיבוד וההפקה המוזיקלית, שבוצעו בידי עמית שגיא, משלבים כלים כגון עוד, חלילים, קלידים וגיטרות, ויוצרים מרקם שאינו משתלט על השיר אלא מאפשר תנועה משותפת.
הקצב הים-תיכוני מתואר כקצב ריפוי דרך תנועה, שאינו מבקש שמחה מתפרצת אלא חוויה של נשימה ושחרור.
בכתבה שפורסמה באתר "סרוגים" הוצג השיר כיצירה המכירה בכאב, בעייפות ובשחיקה של השיח הציבורי, ומבקשת לשקף תחושה אנושית מוכרת של רצון להוריד את הווליום ולמצוא מכנה משותף.
הדגש הושם על השפה היומיומית והאמירה השקטה של המשכיות, לצד הצגת החיבור בין הקולות של טל וגדסי כמדויק ולא מתאמץ.
בביקורת שפרסם יוסי חרסונסקי תואר "הכל יעבור" כשיר מחבק, אופטימי ומפייס, שנולד מתוך מצב חברתי רגשי ולא מתוך שאיפה לפואטיקה מורכבת.
חרסונסקי ציין כי השיר נשען על משפטים מוכרים מן השיח היומיומי, וכי השתיקה והחזרתיות משקפות בחירה מודעת להנמכת עוצמת הקונפליקט.
לצד זאת, הוא הצביע על מגבלות עומק והיעדר התפתחות דרמטית, אך הדגיש כי המוזיקה, הקצב והקולות יוצרים תחושת קהילה ונחמה, ומעדיפים רצף ותנועה על פני דרמה וקונפליקט.
הכל עובר חביבי היא להקת פופ ישראלית, שפעלה בשנים 1975–2002. הלהקה מנתה ארבעה חברים: שלומית אהרון, יובל דור, עמי מנדלמן וקיקי רוטשטיין, והגיעה לשיא הצלחתה בתחילת שנות השמונים.
הלהקה זכתה פעמיים בפרס כינור דוד ובתואר להקת השנה.
הלהקה הוקמה בשנת 1975, כאשר אמנון ברנזון הפיק מופע משירי שנות החמישים, בבימויו של צדי צרפתי ובניהולו המוזיקלי של אלדד שרים.
במופע שילב ברנזון יחדיו את אהרון, שהייתה סולנית להקת פיקוד מרכז, עם דור, מנדלמן ורוטשטיין, ששירתו יחד בלהקת חיל התותחנים והופיעו כלהקה תחת השם "שלישיית אף אוזן גרון".
שם הלהקה שונה ל"הכל עובר חביבי" מתוך השיר "חביבי" של שמואל פישר.
הצלחתו הגדולה של המופע הפכה את האיחוד הזמני לקבוע.
כבר בשנת 1976 כתבה במיוחד עבורם נעמי שמר את השיר "החגיגה נגמרת" שנעל את חגיגת הזמר שנערכה באותה השנה, שהחליפה את פסטיבל הזמר והפזמון.
ב-1979 העלתה הלהקה מופע המשך בשם "דור האספרסו", שהתבסס על שירי שנות השישים.
באותה שנה קיבלה הלהקה הצעה להשתתף באירוויזיון בשיר "הללויה", אך אהרון סירבה אחרי שקיבלה בזמן ההקלטות מכת חשמל.